  Майя Бывальцева Толсуре Сарапулын «Прикамьеысь калыкъёслэн но вӧсьлыкъёслэн историзылэн музеез» усьтӥськоз. Мар отын луоз, иворъёсъя «Удмуртия» агентстволы вераз музейлэсь ӵектоссэ кылдытӥсь, Ӟуч православи черклэн Сарапулысь епархиысьтыз вашкалазэ утись Виктор Ерастов. Епархия ӵектосэз быдэстыны коньдон басьтӥз граждан обществоез азинтон понна 10 миллион манетлэсь трос грант утыса. «Музей улэ Сарапуллэн вашкала люкетысьтыз азьвыл церковно-приходской школалэсь юртсэ тупатозы», — вераз Виктор Ерастов. Солэн кылъёсызъя, отын вералозы революци бере куашкатэм 20 православи черкъёсты кылдытонлэн историез, озьы ик синагога но мечеть сярысь. «Вань макетъёс, куашкатэм черкъёслэн туспуктэмъёссы. Возьматозы, кызьы пуктӥськизы, кытын пуктӥськизы», — вераз Виктор Ерастов. Тегъёс: Мерлык Сарапул Музей Удмуртия история вӧсьлык йӧслыкъёс  